钦定古今图书集成/明伦汇编/氏族典/第302卷 > 梁德珪
## 钦定古今图书集成/明伦汇编/氏族典/第302卷 > 梁德珪

按《元史梁德珪传》：“德珪，字伯温，大兴良乡人。初给事
昭睿顺圣皇后宫，令习国语，通奏对。至元十六年，为
中书左司员外郎，俄陞郎中，六迁至参议尚书省事。
三十一年，拜参知政事。成宗即位，以安静为治，求进
者不得逞其志，朋聚兴怨，摭事中伤德珪。会帝有疾，
言者盛气致诘，德珪以位居执政，不受陵轹，慷慨引”
咎，遂安置湖广。帝疾愈，问知之，召使复位。既至，以气
疾乞骸骨归。大德八年九月，卒于家。